**МОДЕЛ**

**УГОВОР О ПРОДАЈИ**

# **НАФТНИХ ДЕРИВАТА ( ЛОЖ УЉЕ )**

Закључен дана \_\_\_\_\_\_\_\_\_\_\_\_\_\_\_ године између уговорних страна:

1. Установа за одрасле и старије „ Гвозден Јованчићевић“ Велики Поповац, матични број 07200129, ПИБ: 101592013, кога заступа Дејан Марковић в.д директор , у даљем тексту (Купац )

**2.** \_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [седиште], матични број \_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [име, презиме и функција], у даљем тексту (Продавац)

**Члан 1.**

**ПРЕДМЕТ УГОВОРА И УСЛОВИ ПРОДАЈЕ**

**1.1.** Предмет Уговора је продаја нафтних деривата (у даљем тексту: нафтни деривати ) из асортимана Продавца. Врста нафтних деривата, количина, цена, рок плаћања, као и начин достављања обавештења, утврђени су у понуди бр.\_\_\_\_\_\_­\_\_\_од \_\_\_\_\_\_\_\_\_\_\_ 2023 године , који је саставни део Уговора.

**Члан 2.**

**ЦЕНА**

**2.1.** Цене нафтних деривата утврђују се у складу са кретањима цена на тржишту нафтних деривата.

**2.2.** Одлуке Продавца о промени цена нафтних деривата се доносе у оним интервалима у којима се обезбеђује њихово усклађивање са кретањем цена на тржишту нафтних деривата.

**2.3.** Продавац се обавезује да Купца обавештава о промени цена нафтних деривата,писаним обавештењем и јавним објављивањем цена нафтних деривата.

**2.4.** Испоручене нафтне деривате Продавац ће фактурисати Купцу по цени која је утврђена тендером и која ће важити 60 дана након закључења уговора о продаји нафтних деривата.

**Члан 3.**

**НАЧИН ПЛАЋАЊА**

**3.1.** Плаћање нафтних деривата се врши одложено, на основу издатог рачуна Продавца, а рок плаћања је до 45 дана, од дана испостављене фактуре.

**3.2.** Купац је дужан да изврши уплату на текући рачун Продавца који је назначен на рачуну, након регистровања фактуре у ЦРФ- у од стране продавца, а по пријему исте.

**Члан 4.**

**НАЧИН И ДИНАМИКА ИСПОРУКЕ**

**4.1.** Уговорене количине нафтних деривата, из понуде овог Уговора, Купац ће преузимати сукцесивно, у складу са својим потребама.

**4.2.** Превоз ће се вршити у организацији Продавца а Купац је дужан да на месту пријема нафтних деривата спроведе организацију рада којом се обезбеђује пријем нафтних деривата у периоду од 7,00 до 20,00 часова.

**Члан 5.**

**КВАНТИТАТИВНИ И КВАЛИТАТИВНИ ПРИЈЕМ РОБЕ**

**5.1.** Отпрема и пријем деривата врши се по важећем Правилнику о односима у поступцима испоруке природног гаса, утовара и истовара сирове нафте, деривата нафте и деривата природног гаса Продавца.

**5.2.** Мерење и утврђивање количине нафтних деривата се врши уређајима који су одобрени и баждарени од стране Дирекције за мере и драгоцене метале Републике Србије, а на основу општих аката Продавца која регулишу отпрему, превоз и пријем течних горива.

**5.3.** Продавац гарантује квалитет испоручених деривата у складу са важећем Правилником о техничким и другим захтевима за течна горива нафтног порекла и СРПС стандардима на које се Правилник позива.

**5.5.** У моменту превоза нафтних деривата који се врше у организацији Продавца, сматра се да је Купац квантитативно и квалитативно примио нафтне деривате у моменту потписивања отпремнице од стране Купца.

**Члан 6.**

**РЕШАВАЊЕ РЕКЛАМАЦИЈА**

**6.1.** Купац има право на рекламацију квалитета и квантитета испоручених нафтних деривата, у ком случају је дужан да уложи приговор без одлагања, одмах приликом преузимања / пријема нафтних деривата .

**6.2.** У случају приговора на квалитет и квантитет, рекламацију решава Заједничка комисија Купца и Продавца. Купац одмах обавештава Продавца, који је дужан да упути овлашћеног представника Продавца, која ће на лицу места утврдити чињенично стање и о томе са овлашћеним представником Купца сачинити заједнички записник са предлогом решења рекламације.

**6.3.** У случају приговора на квалитет,који се покреће у складу са правилником продавца,Купац одмах обавештава Продавца,који упућује стручно лице или Независна кућа врши узорковање нафтних деривата који се анализирају у акредитованој Лабораторији за нафтне деривате.

Поступак рекламације на квалитет нафтних деривата покреће Купац у року од 3 (три) радна дана од дана утврђивања недостатка, а најкасније у року од 8 (осам) радних дана од дана преузимања робе од Продавца.

**6.4.** Све трошкове настале по основу доказаног лошег квалитета, сноси учесник у примопредаји код кога је доказано да је настала деградација квалитета.

**6.5.** Уколико Купац не поступи у складу са тачком **6.3.,** његова рекламација се неће разматрати.

**6.6.** Купац и Продавац су сагласни да до момента окончања рекламационог поступка, који не може трајати дуже од 15 (петнаест) календарских дана свака уговорна страна сноси своје трошкове настале у складу са овим чланом 6.

**6.7.** Свака уговорна страна иницијално сноси своје трошкове настале у поступку, ако се утврди да рекламација није основана, све трошкове поступка рекламације сноси Купац,који је дужан да Продавцу плати настале трошкове у року од 8 ( осам) радних дана од дана када га продавац позове да измири тај дуг, уз уз достављање књижног задужења на износ насталих трошкова.У случају доцње зарачунава се законска затезна камата.

**Члан 7.**

**ВИША СИЛА**

**7.1.** Дејство више силе се сматра за случај који ослобађа од одговорности за извршавање свих или неких уговорених обавеза и за накнаду штете за делимично или потпуно неизвршење уговорених обавеза – ону уговорну страну код које је наступио случај више силе, или обе уговорне стране, када је код обе уговорне стране наступио случај више силе, а извршење обавеза које је онемогућено због дејства више силе одлаже се за време њеног трајања.

**7.2.** Под дејством више силе се подразумева нарочито следеће, али не ограничавајући се на набројане случајеве: пожар, поплава, земљотрес, ратно стање, мобилизација, непријатељско деловање, побуна, штрајк (под којим се не подразумева штрајк Продавца и/или Купца ), саботажа (под којом се не подразумева саботажа Продавца и/или Купца), епидемија, саобраћајна и природна катастрофа, увођење ембарга, блокаде или санкције од стране органа или организација међународне заједнице или више држава, акт органа међународне заједнице уперен против било које од уговорних страна, блокаде организоване од трећих лица, акти државних органа власти и управљања, друге ванредне оклолности које уговорне стране нису могле предвидети или избећи, а које су проузроковале престанак рада и/или непланирани ремонт Рафинерије Продавца и/или нафтовода, као и наступање других догађаја који се не могу приписати кривици једне од уговорних страна или обема уговорним странама, а који у потпуности или делимично спречавају или онемогућавају једну од уговорних страна или обе уговорне стране да изврше уговорне обавезе, а уговорна страна или уговорне стране их нису могле предвидети или избећи.

Уговорна страна којој је извршавање уговорних обавеза онемогућено услед дејства више силе је у обавези да одмах, без одлагања, а најкасније у року од 24 (двадесетчетири) часа – писаним путем обавести другу уговорну страну о настанку ових околности и њиховом процењеном или очекиваном трајању, уз достављање доказа о постојању више силе.

**7.3.** Уговорна страна код које је наступио случај више силе, дужна је да предузме све потребне радње ради отклањања последица које онемогућавају извршавање њених уговорних обавеза, да обавештава другу уговорну страну колико ће трајати препреке проузроковане вишом силом у односу на извршавање уговорних обавеза, као и да другу уговорну страну одмах обавести о престанку дејства више силе. Ова клаузула се на одговарајући начин примењује и када је случај више силе наступио код обе уговорне стране.

**7.4.** За време трајања више силе свака уговорна страна сноси своје трошкове и штету.

**7.5.** Ако деловање више силе спречи уговорне стране да извршавају своје обавезе или део својих обавеза у периоду дужем од 30 (тридесет) календарских дана, уговорне стране ће се споразумети о даљем поступању у извршавању одредаба овог уговора и о томе ће закључити анекс овог Уговора, или споразум о раскиду овог Уговора.

**7.6.** Међусобно обавештавање уговорних страна у случају наступања више силе, врши се искључиво у писаној форми.

**Члан 8.**

**ДОСТАВА ОБАВЕШТЕЊА И РОК ВАЖЕЊА УГОВОРА**

**8.1.** Од дана закључења Уговора, сва обавештења/диспозиције једне уговорне стране упућена другој уговорној страни, биће достављана у писаној форми, писмом или путем електронске поште.

Ако једна од уговорних страна не обавести другу уговорну страну о промени назначене поштанске адресе или електронске адресе, особе за контакт и свих других података који су од значаја за реализацију Уговора, а уколико је било који документ и/или обавештење у вези са овим Уговором упућено на непромењену назначену адресу и за непромењену назначену контакт особу – сматраће се да је достава уредно извршена.

**8.2.** Уговор се закључује на одређено време- са роком важења шест месеци, на основу обезбеђених финансијских средстава.

Продавац је дужан да у року од 5 (пет) радних дана од дана пријема, достави Купцу потписан уговор.

**Члан 9.**

**ЗАВРШНЕ ОДРЕДБЕ**

**9.1.** Уговорне стране за случај евентуалног спора, уговарају надлежност Основног суда у Петровцу на Млави.

**9.2.** У случају једностраног раскида Уговора због неиспуњења обавеза друге уговорне стране, уговорна страна која намерава да раскине Уговор ће другој уговорној страни доставити у писаној форми обавештење о разлозима за раскид Уговора и оставити накнадни примерени рок од 10 дана за испуњење обавеза.

**9.3.** Уколико друга уговорна страна не испуни обавезу ни у року из претходног става, Уговор се сматра раскинутим.

**9.4.** Уговорне стране се обавезују да о свакој статусној или организационој промени, као и свим другим променама везаним за опште податке (текући рачун, печат, овлашћена лица, адресу и друго) обавесте другу уговорну страну.

**9.5.** За све што овим Уговором није предвиђено, примењују се одредбе Закона о облигационим односима и других законских прописа који се односе на предмет Уговора.

**9.6.** Овај Уговор се сматра закљученим на дан када су га потписали овлашћени заступници обе уговорне стране, а ако га овлашћени заступници нису потписали на исти дан, Уговор се сматра закљученим на дан другог потписа по временском редоследу.

**9.7.** Овај Уговор је закључен у 4 (четири) истоветна примерка, од којих по 2 ( два ) примерка задржава свака уговорна страна.

**9.8.** Уговорне стране сагласно изјављују да су овај Уговор прочитале, разумеле и да његове одредбе у свему представљају израз њихове стварне воље.

|  |  |  |
| --- | --- | --- |
| **ЗА КУПЦА** |  | **ЗА ПРОДАВЦА** |
|  |  |  |
| [унети име, презиме и функцију лица које потписује] |  | [унети име, презиме и функцију лица које потписује] |